पछिल्लो समयमा बैङ्क तथा वित्त कम्पनीहरूमा भाँडभैलो जस्तै भइरहेको छ । २ वर्ष पहिले नेपाल राष्ट्र बैङ्कले आफ्नो मौद्रिक नीतिमार्फत बैङ्क तथा वित्त कम्पनीहरूले आआफ्नो चुक्तापूँजी लगभग ४ गुणा बढाउनुपर्ने निर्देशन दिएपछि बैङ्क तथा वित्त कम्पनीहरूमा समस्या देखिएको थियो भने पूँजी बढाउन चुनौती पनि थपिएको थियो । यसले शेयर बजारमा नेप्सेमा साथै लगानीकर्ताहरू/शेयर धनीहरूमा समेत प्रभाव पार्‍यो । यसकारण शेयरबजार एक किसिमले डामाडोल नै भयो । थुपै्र लगानीकर्ताहरूले नोक्सानी बेहोर्नुपर्‍यो । बैङ्क तथा वित्त कम्पनीहरूको पूँजी बढाउनुपर्ने समय सकिए पनि शेयर बजारमा चलखेल भइरह्यो । अहिले फेरि बाफियाकै कारण बैङ्क सञ्चालक समितिमा असर परेको छ । सञ्चालक बन्ने होडबाजीलाई द्वापर युगको महाभारतको लडाइँकै स्वरूप दिनुपर्ने हुन सक्छ ।
